Felborult egy gázpalackokat szállító kisteherautó Tiszakóródnál - Megyei katasztrófavédelmi hírek - szon.hu
Felborult egy gázpalackokat szállító kisteherautó Tiszakóródnál – Megyei katasztrófavédelmi hírek
2017.11.3 18:02
Szabolcs-Szatmár-Bereg – Összefoglaló Szabolcs-Szatmár-Bereg megye 2017. november 3-án történt katasztrófavédelmi eseményeiből.
Kombájn és személygépkocsi ütközött össze péntek délelőtt Kótaj és Kemecse között. A balesetben a személygépkocsiban ketten sérültek meg, az egyikőjüket a nyíregyházi hivatásos tűzoltók feszítő-vágó berendezés segítségével szabadították ki, a járműveket áramtalanították, majd a forgalmi akadály megszüntetésén dolgoztak.
Vízelvezető árokba sodródott egy élelmiszert szállító nyerges vontató péntek délelőtt Nyíribronyban, a Fő úton. A baktalórántházi hivatásos tűzoltók a szerelvényt áramtalanították, az áru átpakolását követően tűzoltó daru segítségével az elakadt járművet visszavontatták az útra. Személyi sérülés nem történt.
Az oldalára borult egy zsákos takarmányt és gázpalackokat szállító kisteherautó péntek délelőtt Tiszakóród külterületén, a balesetben egy ember sérült meg. A fehérgyarmati hivatásos és a szatmárcsekei önkéntes tűzoltók vonultak a műszaki mentéshez, akik a gépkocsit áramtalanították, valamint a baleseti vizsgálat idején a helyszínt biztosították. A katasztrófavédelmi mobil labor soron kívüli ADR ellenőrzést végzett. A hat darab 11,5 kilogrammos PB gázpalack nem sérült.
Címkék: baleset, Kemecse, kisbusz, kombájn, M3-as, m3-as autópálya, nyerges vontató, Nyíribrony, sérült, Tiszakóród, tűz